ZAPISNIK
14. sjednice Općinskog vijeća Općine Bilice
od 13. travnja 2023. 


I. OTVARANJE SJEDNICE

Sjednica je održana 13. travnja 2023. godine u prostorijama Općine Bilice, s početkom u 9:00 sati. Predsjednik Općinskog vijeća Općine Bilice, gospodin Neven Mikulandra pozdravlja sve nazočne i otvara 14. sjednicu Općinskog vijeća Općine Bilice. Prozivkom je utvrdio da je nazočno 5 vijećnika: Neven Mikulandra, Mario Mikulandra, Stipe Silov, Anita Jakšić i Vlatko Petrović, potom utvrđuje da  postoji  kvorum za pravovaljano odlučivanje. 
	14. sjednici Općinskog vijeća Općine Bilice je prisustvovao i gost, gospodin Ivica Mikulandra (Guste). 
U 9:02 sati predsjednik općinskog vijeća Općine Bilice, Neven Mikulandra daje vijećnicima na raspolaganje aktualnih 30 minuta.
	Gost, gospodin Ivica Mikulandra iznosi problem buke s jedrilica koja se pojavljuje danima i u popodnevnim i u kasnim večernjim satima te pojašnjava kako je već nekoliko puta pozvao policiju, ali i dalje se događaju iste stvari te predlaže da se nešto poduzme po tom pitanju, da ga se upozori na ponašanje ili premjesti u neku drugu luku obzirom da ne poštuje pravila ponašanja. Također je donio i potpisanu peticiju sa 30-ak potpisa mještana Stublja koji žele da se spriječi daljnje uznemiravanje. Načelnik Općine Bilice, gospodin Josip Ćaleta Car pojašnjava kako će se prije sezone napraviti natpisna ploča na tri jezika s kućnim redom koja će biti postavljena u luci, također će ga se upozoriti na neprimjereno ponašanje, a ukoliko se nastavi isto ponašanje zatražiti će se od njega da napusti luku. Predsjednik Općinskog vijeća Općine Bilice, gospodin Neven Mikulandra također predlaže da treba ukinuti plažu za pse jer se skuplja veliki broj pasa koji prave nered i štetu po mjestu i izazivaju strah kod mještana jer šetaju bez uzice. Vijećnici podržavaju navedeni prijedlog. 
	Vijećnik gospodin Mario Mikulandra iznosi problem parkinga koji se uz upozorenja i dalje nastavlja te predlaže da komunalni redari ukoliko imaju ovlasti započnu s pisanjem kazni jer se drugačije neće ništa postići. Predsjednik Općinskog vijeća se slaže s tim i smatra kako bi se automobili trebali ostavljati samo na mjestima predviđenima za parking gdje nikome ne smetaju, a ukoliko se pojedinci ne budu toga držali da se zovne pauk ili vučna služba. 
	Vijećnik gospodin Mario Mikulandra također iznosi problem ostavljanja trajlera po javnim površinama te predlaže da se vlasnici obavijeste i uklone ih s javnih površina i također iznosi problem „rupa“ po cestama te predlaže da se riješe kritični dijelovi ceste u Bilicama. 
	Predsjednik općinskog vijeća gospodin Neven Mikulandra predlaže da se krene s uređivanjem najstarije ulice u Bilicama koja se nalazi iza caffe bara St.Tropez i da se asfaltira do ljeta. 
	Vijećnik gospodin Mario Mikulandra podnosi izvještaj sa sjednice Vijeća za koncesijsko odobrenje koja se održala 11. travnja 2023. g. te pojašnjava kako su bila dva zahtjeva, jedan od Njemca, a jedna od vijećnika Stipe Silova za isto područje koje obuhvaća dio u Mikulandrama, na mulu s mostićem pokraj sprava za vježbanje.  Predsjednik općinskog vijeća, gospodin Neven Mikulandra predlaže da se štekat postavi ispred mula s lijeve strane gdje ima oko otprilike 200 m2 prostora. Pojašnjava kako je na mulu problem odvodnja i da se treba prekopavati mulo da bi se napravila bio jama koja također nije dobro rješenje. Vijećnik, gospodin Stipe Silov kaže kako će razmisliti o predloženoj lokaciji ali da mu i nije baš zanimljiva druga lokacija osim navedenog mula jer je ideja da štekat bude u obliku splava.
	Potpredsjednik općinskog vijeća gospodin Vlatko Petrović pita načelnika da li se krenulo u realizaciju rješavanja prometne situacije na Bosuću? Načelnik pojašnjava da se pokrenula izrada elaborata, nakon izrade elaborat se šalje na odobrenje u MUP i nakon toga se može krenuti s radovima.
	Vijećnica gospođa Anita Jakšić pita kakva je situacija oko stanja s Kalikom i životinjama te kaže kako je odavno prošao predviđeni rok od 60 dana.
	Načelnik pojašnjava da je zatraženo produljenje roka zbog izgradnje štale u Oštrici. 

Kako se za riječ nitko više nije javio predsjednik Općinskog vijeća Općine Bilice gospodin Neven Mikulandra predlaže da se krene na Dnevni red.
Predsjednik Općinskog vijeća, gospodin Nevene Mikulandra predlaže da se Dnevni red 14. sjednice Općinskog vijeća Općine Bilice nadopuni 5. točkom Dnevnog reda:
[bookmark: _Hlk129250860]5. Prijedlog Odluke o istupanju iz Lokalne akcijske zajednica (LAG-a) Krka.
Predsjednik Općinskog vijeća Općine Bilice, gospodin Neven Mikulandra daje navedeni prijedlog na glasovanje i utvrđuje 5 glasova ZA, 0 PROTIV i 0 UZDRŽANIH.
	Nakon obavljenog glasovanja utvrđuje da je Dnevni red 14. sjednice Općinskog vijeća Općine Bilice nadopunjen 5. točkom Dnevnog reda prihvaćen jednoglasno, sa 5 glasova ZA. 
Predsjednik Općinskog vijeća Općine Bilice, Neven Mikulandra daje na glasovanje nadopunjen Dnevni red 14. sjednice Općinskog vijeća te utvrđuje: 5 glasova ZA, 0 PROTIV i 0 UZDRŽANIH. 
Nakon obavljenog glasovanja utvrđuje da je nadopunjen Dnevni red 14. sjednice Općinskog vijeća Općine Bilice prihvaćen sa 5 glasova ZA.

Slijedom navedenog Dnevni red 14. sjednice će glasiti:

DNEVNI RED 14. SJEDNICE OPĆINSKOG VIJEĆA OPĆINE BILICE ĆE GLASITI:

D N E V N I  R E D
1. Verifikacija Zapisnika sa 13. sjednice Općinskog vijeća održane 02.03.2023. godine.
2. Prijedlog Odluke o uspostavljanju prijateljskih odnosa s Općinom Vojnić.
3. Prijedlog Zaključka o prihvaćanju izvješća o provedbi Plana gospodarenja otpadom Općine Bilice za 2022. godinu.
4. [bookmark: _Hlk132785709]Prijedlog Zaključka o odobrenju novčane pomoći Šibenskoj narodnoj glazbi.
5. Prijedlog Odluke o istupanju iz Lokalne akcijske grupe (LAG-a) Krka.

II. VOĐENJE PREDLOŽENIH TOČAKA DNEVNOG REDA



Točka 1.
Verifikacija Zapisnika sa 13. sjednice Općinskog vijeća održane 02.03.2023. godine

Kako nitko nije imao primjedbe na Zapisnik sa 13. sjednice Općinskog vijeća Općine Bilice održane 02.03.2023. godine, predsjednik Općinskog vijeća Općine Bilice gospodin Neven Mikulandra daje na verifikaciju Zapisnik 13. sjednice Općinskog vijeća održane 02.03.2023. godine te utvrđuje da je zapisnik verificiran jednoglasno. 




Točka 2.
	Prijedlog Odluke o uspostavljanju prijateljskih odnosa s Općinom Vojnić

[bookmark: _Hlk122438376]Predsjednik Općinskog vijeća Općine Bilice, gospodin Neven Mikulandra daje riječ načelniku Općine Bilice, koji pojašnjava da su Općina Bilice i Općina Vojnić duže vremena u prijateljskom odnosu, da su imali zajedničku realizaciju nekih ideja. Predsjednik Općinskog vijeća Općine Vojnić je bivši voditelj mehameta u Bilicama te smatra da nema nikakvih prepreka da se uz Ivanić grad potpiše još jedna povelja o prijateljstvu. 
	Pročelnik Jedinstvenog upravnog odjela Općine Bilice pojašnjava kako se prilikom slanja materijala za sjednicu u prilogu poslao dopis Općine Vojnić o iskazu namjene za sklapanje sporazuma o prijateljstvu i suradnji, Odluka o uspostavljanju prijateljskih odnosa i Sporazum. Međutim naknadno je dostavljan Prijedlog Sporazuma Općine Vojnić kojem je namjera ista samo je tekstualno malo drugačiji stoga predlaže da se uzme u obzir Sporazum Općine Vojnić kako bi oba sporazuma bila istovjetna. Prijedlog Pročelnika Jedinstvenog upravnog odjela Općine Bilice da je se na glasovanje i utvrđuje 5 glasova ZA, 0 PROTIV i 0 UZDRŽANIH. 
[bookmark: _Hlk132873599]Kako se za riječ nitko više nije javio predsjednik općinskog vijeća Općine Bilice daje Prijedlog Odluke o uspostavljanju prijateljskih odnosa s Općinom Vojnić na glasovanje i utvrđuje 5 glasova ZA, 0 PROTIV i 0 UZDRŽANIH.
Predsjednik Općinskog vijeća Općine Bilice utvrđuje da je Odluka o uspostavljanju prijateljskih odnosa s Općinom Vojnić prihvaćena jednoglasno sa 5 glasova ZA.
	Odluka o uspostavljanju prijateljskih odnosa s Općinom Vojnić prilaže se ovom zapisniku i čini njegov sastavni dio. 

Točka 3.
[bookmark: _Hlk132873694]Prijedlog Zaključka o prihvaćanju izvješća o provedbi Plana gospodarenja otpadom Općine Bilice za 2022. godinu

Predsjednik Općinskog vijeća Općine Bilice, gospodin Neven Mikulandra daje riječ pročelniku Jedinstvenog upravnog odjela Općine Bilice, Krešimiru Ćaleti – Caru koji pojašnjava da je u privitku dostavljen Plan gospodarenja otpadom Općine Bilice za 2022. godinu. Izvješće se podnosi za gospodarenje otpadom kroz 2022. godinu što uključuje odvoz i količine odvezenog otpada, a tablice su ispunjene na temelju podataka kojima raspolaže tvrtka Zeleni grad. 
[bookmark: _Hlk132873928]Kako se za riječ nitko više nije javio predsjednik općinskog vijeća Općine Bilice daje Prijedlog Zaključka o prihvaćanju izvješća o provedbi Plana gospodarenja otpadom Općine Bilice za 2022. godinu na glasovanje i utvrđuje 5 glasova ZA, 0 PROTIV i 0 UZDRŽANIH.
Predsjednik Općinskog vijeća Općine Bilice utvrđuje da je Zaključak o prihvaćanju izvješća o provedbi Plana gospodarenja otpadom Općine Bilice za 2022. godinu prihvaćen jednoglasno sa 5 glasova ZA.
	Zaključak o prihvaćanju izvješća o provedbi Plana gospodarenja otpadom Općine Bilice za 2022. godinu prilaže se ovom zapisniku i čini njegov sastavni dio. 


Točka 4.
Prijedlog Zaključka o odobrenju novčane pomoći Šibenskoj narodnoj glazbi

Predsjednik Općinskog vijeća Općine Bilice, gospodin Neven Mikulandra daje riječ pročelniku Jedinstvenog upravnog odjela Općine Bilice, Krešimiru Ćaleti – Caru koji pojašnjava kako je pristigla zamolba za donaciju novčane pomoći zbog preuređenja prostorija u kojima se održavaju probe Šibenske narodne glazbe. Predsjednik Općinskog vijeća, gospodin Neven Mikulandra predlaže 700 eura/5.274,15 kn. Načelnik predlaže 1.000 eura/7.534,50 kn. 
Kako se za riječ nitko više nije javio predsjednik općinskog vijeća Općine Bilice daje Prijedlog načelnika o odobrenju novčane pomoći Šibenskoj narodnoj glazbi u iznosu od 1.000 eura na glasovanje i utvrđuje 5 glasova ZA, 0 PROTIV i 0 UZDRŽANIH.
Predsjednik općinskog vijeća Općine Bilice daje Prijedlog Zaključka o odobrenju novčane pomoći Šibenskoj narodnoj glazbi na glasovanje i utvrđuje 5 glasova ZA, 0 PROTIV i 0 UZDRŽANIH.
Predsjednik Općinskog vijeća Općine Bilice utvrđuje da je Zaključak o odobrenju novčane pomoći Šibenskoj narodnoj glazbi prihvaćen jednoglasno sa 5 glasova ZA.
	Zaključak o odobrenju novčane pomoći Šibenskoj narodnoj glazbi prilaže se ovom zapisniku i čini njegov sastavni dio. 


Točka 5.
Prijedlog Odluke o istupanju iz Lokalne akcijske grupe (LAG-a) Krka

Predsjednik Općinskog vijeća Općine Bilice, gospodin Neven Mikulandra daje riječ pročelniku Jedinstvenog upravnog odjela Općine Bilice, Krešimiru Ćaleti – Caru koji pojašnjava da se plaća godišnja članarina ali da se ne ostvaruje mogućnost korištenja sredstava te da je besmisleno i dalje plaćati članarinu stoga predlaže da se donese Odluka o istupanju iz Lokalne akcijske grupe (LAG-a) Krka.
Vijećnica, gospođa Anita Jakšić kaže kako je uz Odluku potrebno napisati obrazloženje da se zna koji su razlozi istupanja, nadalje nastavlja kako se ne može Odluka sastojati od toga da se samo napiše kako se istupa bez ikakvog obrazloženja i objašnjenja, stoga će se napisati obrazloženje uz navedenu Odluku i naknadno dostaviti vijećnici putem maila. 
Kako se za riječ nitko više nije javio predsjednik općinskog vijeća Općine Bilice daje 
[bookmark: _Hlk132874616]Prijedlog Odluke o istupanju iz Lokalne akcijske grupe (LAG-a) Krka na glasovanje i utvrđuje 5 glasova ZA, 0 PROTIV i 0 UZDRŽANIH.
Predsjednik Općinskog vijeća Općine Bilice utvrđuje da je Odluka o istupanju iz Lokalne akcijske grupe (LAG-a) Krka prihvaćen jednoglasno sa 5 glasova ZA.
	Odluka o istupanju iz Lokalne akcijske grupe (LAG-a) Krka prilaže se ovom zapisniku i čini njegov sastavni dio. 


U 09 sati i 49 minuta predsjednik Općinskog vijeća Općine Bilice, gospodin Neven Mikulandra zahvaljuje svim prisutnima te zaključuje sjednicu.



 

Zapisnik vodila                                 					PREDSJEDNIK
Dajana Goreta                          					           Neven Mikulandra




	
	

